જૂઈની                 નાનકડી આંખે મમ્મીને રોજ રસોડામાં રમકડાથી રમતી જોઈ છે‚ મમ્મીની                 ગેરહાજરીમાં મમ્મીની જેમજ ખૂલી એટલી બધી બરણીઓ ખાલી કરી એજ                 રમકડાંથી રમવા માંડતી જૂઈ‚ દાદીમાની પાસે બેસી રોજ એમને પૂજા કરતા                 અને થાળ ધરાવતા જોતી દાદીમાની ગેરહાજરીમાં મંદિરના લાલાને ધમકાવીને                 ખવડાવવાની અને ખાઈને જલદી જલદી મોટા થઈ જવાની શીખ આપતી જૂઈ‚ નાનાને                 મદદ કરવાની શાળામાં મળેલી શીખને પગલે  ચાર પગે ચાલતા ચાલતા                 રસોડામાં આવી પહોંચેલા નાનકડા ભાઈને ફ્રીજ ખોલવા મથતો જોઈ એને પાણી                 જોઈતું હશે એમ માની એની મદદ કરવા પ્રેરાતી જૂઈ‚ મમ્મીનો ફોન ભાઈથી                 બચાવવા પાણી ભરેલી ડોલમાં સંતાડી દેતી જૂઈ‚ હાથમાં આવેલી પેન્સિલથી                 દીવાલ પર લખતી અને એમ મોટા કરે એજ પોતે કરતી હોવા છતાં જૂઈને નાની                 મોટી સજા થતી રહે છે.